
ŠAKIŲ RAJONO SAVIVALDYBĖS ADMINISTRACIJOS 
ŠAKIŲ SENIŪNIJA
2017-ŲJŲ METŲ VEIKLOS PLANO ATASKAITA 
MISIJA
              Šakių rajonas - savo gamta, etnine kultūra ir istoriniu paveldu turtingas, teikiantis prioritetą verslui kraštas, patrauklus  gyvenimui, poilsiui ir kūrybai. Jame puikiai dera tradicinės ir modernios visuomenės vertybės, kaimas ir miestas darniai papildo vienas kitą kuriant visuotinę gyvenimo kokybę.

STRATEGINIS  TIKSLAS 

Šakių rajono savivaldybės administracijos Šakių seniūnija įvertindama Šakių rajono savivaldybės plėtros prioritetines kryptis iškėlė sau  tikslą:
· gerinti gyvenimo kokybę seniūnijoje, kuriant sveiką, saugią ir švarią aplinką.

STRATEGINĮ  TIKSLĄ ĮGYVENDINANTYS UŽDAVINIAI

2017 m. Šakių seniūnija įgyvendino šiuos uždavinius:
1.  Organizavo ir užtikrino efektyvų deleguotų funkcijų vykdymą Šakių seniūnijoje. 
2. Vykdė seniūnijai priskirtos teritorijos priežiūrą, infrastruktūros plėtrą.
3. Plėtojo socialinės apsaugos paslaugas. 

              2017 m. Šakių seniūnijos numatytos ir vykdomos funkcijos, vadovaujantis patvirtintu seniūnijos 2017 m. veiklos planu:
              Šakių seniūnijos vienas iš pagrindinių tikslų 2017 m. buvo gerinti gyvenimo kokybę seniūnijoje, kuriant sveiką, saugią ir švarią aplinką, atsižvelgiant į  tokius ilgalaikius prioritetus kaip saugios ir švarios gyvenamosios aplinkos darni plėtra, žmogiškųjų išteklių, iniciatyvos bei modernios visuomenės ir socialinės gerovės plėtra. Seniūnijoje 2017 m. gruodžio 31 d. duomenimis, gyveno 9748 gyventojai. Seniūnija suskirstyta į 14 seniūnaitijų. 
Seniūnijos apskaitoje turime 141 rajono savivaldybės socialinius būstus, kurių bendras plotas 6038,12 kv. m. Būstuose gyvena 350 žmonių. Tai vienas iš didžiausių seniūnijos administracijos rūpesčių. Daugelis šių gyventojų yra asocialaus elgesio, jų nelabai domina atsiskaitymas už paslaugas bei pareigos jausmas laiku sumokėti mokesčius. 
           Organizuojant viešuosius darbus buvo atliekami šie darbai - remontuojami šaligatviai, šienaujamos teritorijos, kertami krūmai pakelėse, tvarkomi skverai, parkai, teritorijos prie vandens telkinių, Siesarties upelio pakrantės. Šienaujama teritorija – apie 39,57 ha. Mieste buvo įruošiami, prižiūrimi gėlynai Šaulių, V. Kudirkos gatvėse, skvere, Batiškių ir karių kapinėse, sodinami  medeliai.  
Seniūnijos veikla finansuojama iš valstybės biudžeto, iš savivaldybės biudžeto, iš Europos  Sąjungos lėšų ir iš kitų šaltinių. Buvo vykdoma neprivatizuotų butų nuomos, kaupiamųjų lėšų, administravimo ir eksploatavimo išlaidų mokesčių apskaičiavimas, jų surinkimas.
[bookmark: _GoBack]	Labai sudėtingą ir reikalingą socialinį darbą seniūnijoje atliko socialinio darbo organizatorės ir socialinės darbuotojos darbui su  rizikos šeimomis. Socialinės darbuotojos  šeimose apsilankė apie 450 kartų, lankė senelius, vienišus žmones, neįgaliuosius. Socialinės darbuotojos darbui su  rizikos šeimomis lankėsi probleminėse šeimose 1399 kartus. Šeimos lankomos norint surašyti buities tyrimo aktus, įvairiais kitais klausimais. 


DUOMENYS APIE SENIŪNIJĄ

	1
	Seniūnijos plotas
	ha
	24000

	2
	Bendras kelių ir gatvių ilgis
	km
	164

	3
	Valomų gatvių ir šaligatvių plotas
	m²
	45303

	4
	Valomų aikštelių plotas
	m²
	3787

	5
	Gatvių skaičius
	vnt.
	114

	6
	Tvarkomų kapinių skaičius
	vnt.
	6

	7
	Kapinių teritorijų plotas
	ha
	10,12

	8
	Eksploatuojamų šviestuvų skaičius
	vnt.
	1032

	9
	Parkų skaičius
	vnt.
	3

	10
	Seniūnijos prižiūrimų želdinių plotas
	m²
	290000

	11
	Seniūnijos prižiūrimų gėlynų plotas
	m²
	760

	12
	Socialiai remtinų rizikos šeimų skaičius
	vnt.
	29  




ŠAKIŲ SENIŪNIJOS 2017 METŲ VEIKLOS PLANO ĮGYVENDINIMO APŽVALGA

          Įgyvendinant Šakių seniūnijos 2017 metų veiklos planą buvo siekiama prisidėti prie Šakių rajono savivaldybės strateginiame 2011-2017 metų plėtros plane numatytų prioritetų įgyvendinimo:
· Verslo bei ekonomikos, infrastruktūros plėtros ir saugios aplinkos skatinimas;
· Visuomenės švietimo, mokymo(si) ir sveikatingumo gerinimas, socialinio saugumo   užtikrinimas;
· Krašto kultūrinio savitumo, patrauklumo puoselėjimas ir turizmo skatinimas;
· Kaimo ir žemės ūkio sektoriaus plėtra.
 
         Šakių seniūnija įgyvendino:  
· Šakių rajono savivaldybės 2017-2019 metų strateginio veiklos plano programos Nr. 12 „Švarios, sveikos aplinkos ir energijos taupymo programos“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos  uždavinį „Objektų priežiūros valdymas“. Įgyvendinant šį uždavinį buvo vykdomos šios priemonės: kelių priežiūra, visuomeninės paskirties teritorijų tvarkymas, miesto gatvių ir šaligatvių priežiūra, kapinių priežiūra, gatvių ir kitų viešų vietų apšvietimas, avarinių medžių ir krūmų šalinimas.  Pagal šią priemonę buvo mokamas darbo užmokestis ir socialinis draudimas aplinkotvarkos darbuotojams. 
· Šakių rajono savivaldybės 2017-2019 metų strateginio veiklos plano programos Nr. 13 „Socialinės apsaugos programos“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos uždavinį „Organizuoti socialinę veiklą seniūnijoje“. Įgyvendinant šį uždavinį buvo vykdomos šios priemonės: teikiama socialinė parama ir mokamos pašalpos, teikiamos kieto kuro kompensacijos, socialinio būsto paslaugos, organizuojami viešieji darbai, dirbama su socialinės rizikos šeimomis. Mokamas darbo užmokestis ir socialinis draudimas socialinėms darbuotojoms darbui su rizikos šeimomis, darbo užmokestis ir socialinis draudimas socialinio darbo organizatorėms.                             Transporto išlaidos socialiai remtinų šeimų lankymui, taip pat rizikos šeimų, turinčių negalią gyventojų lankymui. Pagal šią priemonę asmenims, kurie atlieka visuomenei naudingą veiklą, buvo nupirktos darbo priemonės. 
· Šakių rajono savivaldybės strateginio 2017-2019 metų veiklos plano programos Nr. 8 „Darbo rinkos politikos rengimo ir įgyvendinimo programa“ seniūnijos tikslo ir uždavinio priemonę „Viešųjų darbų organizavimas“. Įgyvendinant šią priemonę buvo tvarkomos Šakių miesto gatvės, pakelės, takai, šaligatviai, prižiūrimi vietinės reikšmės kelių pakraščiai, želdiniai, pjaunama žolė, genėjami medžiai. Buvo planuojama įdarbinti pagal viešųjų darbų programą 19 žmonių, pasikeitus šiai programai, pagal užimtumo didinimo programą įdarbinti 34 asmenys.
· Šakių rajono savivaldybės strateginio 2017-2019 metų veiklos plano programos Nr. 11 „Žemės ūkio plėtros programa“ seniūnijos tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ ir uždavinio „Teikti bendrąsias valstybės paslaugas“ priemonę „Žemės ūkio funkcijų vykdymas“. Įgyvendinant šią priemonę buvo skirtos išlaidos transportui ir kanceliarinėms  prekėms seniūnijos žemės ūkio specialistui išlaikyti.
· Šakių rajono savivaldybės strateginio 2017-2019 metų veiklos plano programos Nr. 7 „Savivaldybės veiklos pagrindinių funkcijų programa“ seniūnijos tikslo ir uždavinio „Teikti bendrąsias valstybės paslaugas“ priemonę „Savivaldybės veiklos pagrindinių funkcijų vykdymas“. Įgyvendinant šią priemonę lėšos buvo panaudotos ryšiams, transportui, kanceliarinėms prekėms, komunalinėms paslaugoms ir išlaidos seniūnijos patalpų išlaikymui.
· Šakių rajono savivaldybės strateginio 2017-2019 metų veiklos plano programos Nr. 7 „Savivaldybės veiklos pagrindinių funkcijų programa“ seniūnijos tikslo „Padidinti savivaldybės valdymo efektyvumą“ ir uždavinio „Tobulinti savivaldybės administracijos valdymo kokybę“ priemonę „Administracinės naštos mažinimas“. Įgyvendinant šią priemonę buvo išduotos 353 pažymos juridiniams faktams patvirtinti, išduoti 94 laidojimo leidimai, vykdoma gyvenamosios vietos deklaravimo funkcija (1371 deklaracija), išduota 40 saugotinų medžių ir krūmų kirtimo leidimų.
· Šakių rajono savivaldybės strateginio 2017-2019 metų veiklos plano programos Nr. 1 „Mokymosi visą gyvenimą ir sporto programa“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos  uždavinio  priemonę „Mokymasis visą gyvenimą“. Įgyvendinant šią priemonę buvo skiriamos lėšos mokinio reikmėms įsigyti pagal pateiktas pažymas. 

	Įgyvendinant visus programose numatytus tikslus seniūnijos darbuotojai kartu su  seniūnijos teritorijos gyvenamųjų vietovių atstovais – seniūnaičiais, miesto bendruomene, bendruomenių tarybos nariais, aktyviai dalyvavo savivaldybės institucijose ir savivaldybės teritorijoje veikiančiose valstybinėse įstaigose rengiant sprendimus bei juos įgyvendinant.
                     Įgyvendinant šį planą bei tikslus buvo užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija efektyviai naudojo finansinius, žmogiškuosius bei materialinius išteklius, apibendrino statistinius praėjusių metų veiklos duomenis ir pateikė juos ataskaitoje  administracijos direktoriui.
2017 m. Seniūnija vykdė šias funkcijas:
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendino;
· prireikus įvertino atskirų šeimų (asmenų) gyvenimo sąlygas bei poreikius ir pateikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų.
· dalyvavo organizuojant civilinę saugą;
· dalyvavo rengiant ir įgyvendinant gyventojų užimtumo programas seniūnijos aptarnaujamoje teritorijoje;
· padėjo organizuoti Mero rinkimus;
· dalyvavo kuriant ir įgyvendinant informacinės visuomenės plėtros programas;
· dalyvavo organizuojant arba organizavo gyventojų poilsį;
· organizavo viešuosius ir visuomenei naudingus darbus;
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą, viešųjų tualetų paslaugų teikimą;
· nustatyta tvarka  organizavo socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teikė duomenis;
· tvarkė gyvenamosios vietos deklaravimo duomenų ir gyvenamosios vietos neturinčių asmenų apskaitą.  



                   Seniūnas                                                                                     Dalius Jasevičius              

